จุกที่คอแรกๆแสบร้อนแน่นหน้าอก จากนั้นกินยาไป2อาทิตไม่รู้สึกแน่นหรือแสบร้อนเหลือแต่อาการจุกที่คอครับ วินิจฉัยให้หน่อยครับ
สวัสดีค่ะ อาการแสบร้อนแน่นหน้าอก จุกที่คอดังกล่าวมานั้น การวินิจฉัยที่เป็นไปได้มากเช่น การมีภาวะกรดไหลย้อน กระเพาะอาหารอักเสบ แผลในกระเพาะอาหาร หรือการเรอเปรี้ยวจากการรับประทานอาหารมากเกินไปในแต่ละมื้อ หรือเป็นภาวะความผิดปกติของหัวใจเช่นหัวใจขาดเลือด แต่ส่วนมากมักจะเป็นแน่นหน้าอกเหมือนมีของหนักมาทับโดยกรดไหลย้อนนั้นเกิดจากการที่กรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นแนะนำการปรับพฤติกรรมก่อน ดังที่กล่าวไป และหากไม่ดีขึ้น กินได้น้อย มีถ่ายดำ น้ำหนักลด ควรไปพบแพทย์เพื่อตรวจเพิ่มเติม และรับยาลดกรดภายใต้การดูแลของแพทย์ค่ะ